Club Nacional de Football

**Nacional**, oficiálne **Club Nacional de Football** (doslova: *národný futbalový klub*) je uruguajský futbalový klub z Montevidea. Je najúspešnejším klubom v Uruguaji, s najvyšším počtom získaných trofejí. Na domácej a medzinárodnej scéne získal celkovo 155 trofejí, čo predstavuje viac ako ktorýkoľvek iný uruguajský klub. Na svojom konte má 46 ligových titulov, 3 Libertadores poháre a 3 Interkontinentálne poháre. *Nacional* mal výrazný podiel na úspechoch uruguajskej reprezentácie na Majstrovstvách sveta a Majstrovstvách Južnej Ameriky. Najväčším súperom *Nacional* je *Peñarol*. Tradičné derby je najzásadnejším zápasom v uruguajskom futbale.

## História
Klub bol založený 14. mája 1899 po fúzii dvoch klubov - *Montevideo Football Club* a *Uruguay Athletic Club*. V roku 1902 získal *Nacional* premiérové víťazstvo v Uruguajskej lige, ktoré dokázal zopakovať aj v nasledujúcom ročníku. V nasledujúcich sezónach zaznamenal Nacional ústup z pozícii. O deväť rokov neskôr triumfoval Nacional v Uruguajskej lige. Nacional potom získal v rokoch 19121924 deväť ligových titulov. V tomto období absolvoval Nacional po prvýkrát zámorské turné. V Európe odohral tridsaťosem zápasov s bilanciou dvadsaťšesť výhier, sedem remíz a päť prehier. 

Vo väčšine 90. rokov klub trpel finančnú krízu a dosiahol len málo športových výsledkov. Vyhral šampionát v roku 1992 skvelými výkonmi Julia Césara Dely Valdésa a Antonia Vidala Gonzáleza. V roku 1993 vyhral Nacional Campeonato Uruguayo, v roku 1998 víťazstvo na turnajoch Apertura a Clausura. Bolo to vôbec prvýkrát, čo ktorýkoľvek klub dosiahol tento úspech, od vzniku v roku 1994, čo zopakoval iba Danubio v sezóne 2006–07.

Nacional si udržiaval základňu svojho mužstva tri roky za sebou (2000, 2001 a 2002). V roku 2005 sa Nacional rozhodol obnoviť svoj štadión Estadio Gran Parque Central. Nacional je najúspešnejším uruguajským tímom od začiatku storočia, keď vyhral tituly 2005, 2005–06, 2008–09, 2010–11, 2011–12, 2014–15 a 2016.

Rok 2016 bol tak 46. uruguajským šampionátom, ktorý vyhral Nacional. V roku 2018 Nacional sa kvalifikoval na Copa Libertadores, čo bolo 45. vystúpenie Nacionalu na turnaji a dvadsiate druhé po sebe a predstavuje absolútny rekord v histórii pohára. Po rezignácii Martína Lasarteho predstavenstvo klubu vymenovalo bývalého trénera hviezdnych a rezervných tímov Alexandra Medinu za nového trénera hlavného tímu. V rokoch 19982016 získali jedenásť ligových titulov.

## Najvýznamnejší hráči pôsobiaci v klube

## Štadión
náhľad|Gran Parque Central
Štadión **Gran Parque Central** (*Veľký centrálny park*) je futbalový štadión v Montevideu, v ktorom hráva svoje domáce zápasy klub Nacional. Má kapacitu 26 500 miest. Štadión hostil Majstrovstvá Južnej Ameriky v roku 1923 a 1924 a Majstrovstvá sveta vo futbale 1930. Abdón Porte, stredopoliar klubu, spáchal samovraždu 5. marca 1918 uprostred poľa, keď si uvedomil, že už nebude súčasťou tímu.

## Športové úspechy
* **Majster Uruguaja (46):**
: 1902, 1903, 1912, 1915, 1916, 1917, 1919, 1920, 1922, 1923, 1924, 1933, 1934, 1939, 1940, 1941, 1942, 1943, 1946, 1947, 1950, 1952, 1955, 1956, 1957, 1963, 1966, 1969, 1970, 1971, 1972, 1977, 1980, 1983, 1992, 1998, 2000, 2001, 2002, 2005, 2005/06, 2008/09, 2010/11, 2011/12, 2014/15, 2016.
* **Interkontinentálny pohár (3):**
: 1971, 1980, 1988.
* **Libertadores pohár (3):**
: 1971, 1980, 1988.
* **Interamerický pohár (2):**
: 1972, 1989.
* **Juhoamerický Recopa (1):**
: 1989

## Referencie

## Iné projekty

## Externé odkazy
* Oficiálna webstránka 
* Club Nacional de Football Montevideo statistics 

Kategória:Uruguajské futbalové kluby
Kategória:Futbalové kluby založené v 1899